देवेंद्र की मौत दुर्घटना से नहीं, हत्या के कारण हुई
छेलाबैलगांव निवासी एक व्यक्ति ने पुत्र की हत्या किए जाने की आशंका जताई है। पुलिस द्वारा इसे दुर्घटना के रूप में दर्ज किया गया है।
अटरू तहसील के छैलाबेल गांव निवासी बाबूलाल गौड़ ने बताया कि उनका पुत्र देवेंद्रकुमार गौड़ दो वर्ष से राष्ट्रीय स्वास्थ्य बीमा योजना में बारां और झालावाड़ जिले के समन्वयक के पद पर काम कर रहा था। इस योजना में जिन प्राइवेट अस्पतालों को जोड़ा गया था, उन्होंने गरीबों का शोषण करना शुरू कर दिया। इसकी जानकारी एक सीडी में बनाकर मय रिकॉर्ड के विभिन्न उच्चाधिकारियों को भेजी थी। इससे बौखलाए लोगों ने साजिश कर देवेंद्र की हत्या कर दी। घटना 4 अक्टूबर 2015 को थाना हिंडोली क्षेत्र में हुई थी। इस घटना को सड़क हादसा बताया गया, जबकि देवेंद्र के शरीर पर सड़क दुर्घटना के कोई निशान मौजूद नहीं थे। बाबूलाल ने मुख्यमंत्री और गृहमंत्री को लिखे पत्र में इस वारदात को हत्या में दर्ज करने और निष्पक्ष जांच की मांग की है।
बारां. देवेंद्र गौड़ का फाइल फोटो
hin_Deva hin_Deva hin_Deva bho_Deva